**ΙΑΤΡΙΚΟ ΑΝΑΚΟΙΝΩΘΕΝ 28/11/2024**

Όπως είναι γνωστό η κυρία Κυριακή Παπαδοπούλου (Μαρινέλλα) εισήχθη εσπευσμένα στο ΥΓΕΙΑ στις 25/9/2024 λόγω μαζικής ενδοεγκεφαλικής αιμορραγίας. Παρέμεινε στη ΜΕΘ του νοσοκομείου μας μέχρι 16/10/2024. Όντας πλέον σταθεροποιημένη και εκτός κινδύνου μεταφέρθηκε σε κοινό θάλαμο, όπου και παραμένει μέχρι σήμερα νοσηλευόμενη.

Η πορεία της νόσου της από την αρχή δεν παρουσίασε μείζονες επιπλοκές. Προβλήματα που προέκυψαν ήταν απολύτως αναμενόμενα δεδομένης της ηλικίας και της βαρύτητας της νόσου της ασθενούς. Αντιμετωπίστηκαν άμεσα και επιτυχώς με τα ενδεδειγμένα θεραπευτικά σχήματα. Η κατάσταση της υγείας της βελτιώνεται με τον αναμενόμενο ρυθμό.

**Οι θεράποντες ιατροί**

Ηλίας Κ. Πολιτάκης
Δ/ντής Γ΄ Παθολογικής Κλινικής ΥΓΕΙΑ

Παναγιώτης Νομικός
Δ/ντής A΄ Νευροχειρουργικής Κλινικής ΥΓΕΙΑ

Κώστας Σπέγγος
Δ/ντής Β΄ Νευρολογικής Κλινικής ΥΓΕΙΑ